title: 2008/647/EY,Euratom: Neuvoston päätös, tehty 15 päivänä heinäkuuta 2008 , Euroopan talous- ja sosiaalikomitean suomalaisen jäsenen nimeämisestä

text:
               8.8.2008

               FI

               Euroopan unionin virallinen lehti

               L 213/37

      NEUVOSTON PÄÄTÖS,
   tehty 15 päivänä heinäkuuta 2008,
   Euroopan talous- ja sosiaalikomitean suomalaisen jäsenen nimeämisestä
   (2008/647/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon neuvoston päätöksen 2006/651/EY, Euratom (1),
   ottaa huomioon Suomen hallituksen tekemän ehdotuksen,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut jäsenen paikka Eero LEHDEN erottua,
   ON PÄÄTTÄNYT SEURAAVAA:
   1 artikla
   Thomas PALMGREN, kansainvälisten asioiden asiamies, Suomen Yrittäjät, nimetään Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 15 päivänä heinäkuuta 2008.

            Neuvoston puolesta

            Puheenjohtaja

         M. BARNIER

      (1)  EUVL L 269, 28.9.2006, s. 13. Päätös sellaisena kuin se on muutettuna päätöksellä 2007/622/EY, Euratom (EUVL L 253, 28.9.2007, s. 39).


title: 2012/631/YUTP: Poliittisten ja turvallisuusasioiden komitean päätös EULEX KOSOVO/2/2012, annettu 12 päivänä lokakuuta 2012 , Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajan toimeksiannon jatkamisesta

text:
               16.10.2012

               FI

               Euroopan unionin virallinen lehti

               L 282/45

         POLIITTISTEN JA TURVALLISUUSASIOIDEN KOMITEAN PÄÄTÖS EULEX KOSOVO/2/2012,
   annettu 12 päivänä lokakuuta 2012,
   Kosovossa toteutettavan Euroopan unionin oikeusvaltio-operaation (1), EULEX KOSOVO, operaation johtajan toimeksiannon jatkamisesta
   (2012/631/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (2) ja erityisesti sen 12 artiklan 2 kohdan,
   sekä katsoo seuraavaa:

               (1)

               Yhteisen toiminnan 2008/124/YUTP 12 artiklan 2 kohdassa valtuutetaan poliittisten ja turvallisuusasioiden komitea Euroopan unionista tehdyn sopimuksen 38 artiklan mukaisesti tekemään asiaankuuluvat Euroopan unionin oikeusvaltio-operaation, EULEX KOSOVO, poliittista valvontaa ja strategista johtoa koskevat päätökset, mukaan lukien päätös operaation johtajan nimittämisestä.

               (2)

               Neuvosto hyväksyi 5 päivänä kesäkuuta 2012 neuvoston päätöksen 2012/291/YUTP (3), jolla EULEX KOSOVOn voimassaoloa jatkettiin 14 päivään kesäkuuta 2014.

               (3)

               Poliittisten ja turvallisuusasioiden komitea hyväksyi 27 päivänä heinäkuuta 2010 unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päätöksen 2010/431/YUTP (4) Xavier BOUT DE MARNHACin nimittämisestä EULEX KOSOVOn operaation johtajaksi 15 päivästä lokakuuta 2010. Hänen toimeksiantoaan on sittemmin jatkettu päätöksellä EULEX KOSOVO/1/2012 (5)14 päivään lokakuuta 2012.

               (4)

               Korkea edustaja ehdotti 4 päivänä lokakuuta 2012 Xavier BOUT DE MARNHACin toimeksiannon jatkamista EULEX KOSOVOn operaation johtajana 31 päivään tammikuuta 2013,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Xavier BOUT DE MARNHACin toimeksiantoa Kosovossa toteutettavan Euroopan unionin oikeusvaltio-operaation, EULEX KOSOVO, operaation johtajana 31 päivään tammikuuta 2013 saakka.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä lokakuuta 2012.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  EUVL L 42, 16.2.2008, s. 92.

      (3)  EUVL L 146, 6.6.2012, s. 46.

      (4)  EUVL L 202, 4.8.2010, s. 10.

      (5)  EUVL L 154, 15.6.2012, s. 24.


title: 2007/1/EY: Neuvoston päätös, tehty 1 päivänä tammikuuta 2007 , jäsenten nimittämisestä Euroopan yhteisöjen komissioon

text:
               4.1.2007

               FI

               Euroopan unionin virallinen lehti

               L 1/4

      NEUVOSTON PÄÄTÖS,
   tehty 1 päivänä tammikuuta 2007,
   jäsenten nimittämisestä Euroopan yhteisöjen komissioon
   (2007/1/EY)
   EUROOPAN UNIONIN NEUVOSTO, joka
   ottaa huomioon asiakirjan Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, ja erityisesti sen 45 artiklan,
   ottaa huomioon Euroopan parlamentin lausunnot,
   yhteisestä sopimuksesta komission puheenjohtajan kanssa,
   ON PÄÄTTÄNYT SEURAAVAA:
   1 artikla
   Nimitetään komission jäseniksi ajanjaksolle, joka alkaa 1 päivänä tammikuuta 2007 ja päättyy 31 päivänä lokakuuta 2009:

               Meglena KUNEVA

               Leonard ORBAN.

         2 artikla
   Tämä päätös tulee voimaan 1 päivänä tammikuuta 2007.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER


title: 2012/511/EU: Neuvoston päätös, annettu 23 päivänä heinäkuuta 2012 , elintarvikeapua koskevan yleissopimuksen allekirjoittamisesta Euroopan unionin puolesta

text:
               22.9.2012

               FI

               Euroopan unionin virallinen lehti

               L 256/3

         NEUVOSTON PÄÄTÖS,
   annettu 23 päivänä heinäkuuta 2012,
   elintarvikeapua koskevan yleissopimuksen allekirjoittamisesta Euroopan unionin puolesta
   (2012/511/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 214 artiklan 4 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni on elintarvikeapua koskevan vuoden 1999 yleissopimuksen (1), jäljempänä ’vuoden 1999 yleissopimus’, osapuoli, ja tuon yleissopimuksen voimassaolo päättyy 1 päivänä heinäkuuta 2012.

               (2)

               Neuvosto valtuutti 17 päivänä marraskuuta 2010 komission käymään neuvotteluja pyrkimyksenä sopia elintarvikeapua koskevasta yleissopimuksesta, jäljempänä ’yleissopimus’, joka käsittää ajan tasalle saatettuun elintarvikeapua koskevan näkemyksen ja olisi sen mukainen ja jonka on määrä korvata elintarvikeapua koskeva vuoden 1999 yleissopimus.

               (3)

               Neuvottelut on saatu päätökseen 25 päivänä huhtikuuta 2012.

               (4)

               On unionin edun mukaista allekirjoittaa yleissopimus, sillä yleissopimuksen on määrä auttaa saavuttamaan Euroopan unionin toiminnasta tehdyn sopimuksen 214 artiklan 1 kohdassa tarkoitettuja humanitaarisen avun tavoitteita.

               (5)

               Yleissopimus on avoinna allekirjoittamista varten 31 päivään joulukuuta 2012.

               (6)

               Yleissopimus olisi allekirjoitettava sillä varauksella, että sen tekeminen saatetaan päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa unionin puolesta elintarvikeapua koskeva yleissopimus, jäljempänä ’yleissopimus’, sillä varauksella, että yleissopimuksen (2) tekeminen saatetaan päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yleissopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä heinäkuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 222, 24.8.1999, s. 40.

      (2)  Yleissopimuksen teksti julkaistaan yhdessä sen tekemistä koskevan päätöksen kanssa.


title: Euroopan parlamentin päätös (EU) 2016/1599, annettu 28 päivänä huhtikuuta 2016, ARTEMIS-yhteisyrityksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/430

         EUROOPAN PARLAMENTIN PÄÄTÖS (EU) 2016/1599,
   annettu 28 päivänä huhtikuuta 2016,
   ARTEMIS-yhteisyrityksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä ajanjaksolta 1. tammikuuta–26. kesäkuuta 2014 sekä yhteisyrityksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä yhteisyritykselle (05587/2016 – C8-0055/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 209 artiklan,

               —

               ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20. joulukuuta 2007 annetun neuvoston asetuksen (EY) N:o 74/2008 (4),

               —

               ottaa huomioon ECSEL-yhteisyrityksen perustamisesta 6. toukokuuta 2014 annetun neuvoston asetuksen (EU) N:o 561/2014 (5) ja erityisesti sen 1 artiklan 2 kohdan ja 12 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (7),

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0092/2016),

               1.

               lykkää ARTEMIS-yhteisyrityksen varainhoitovuoden 2014 tilien päättämistä;

               2.

               kehottaa puhemiestä välittämään tämän päätöksen ECSEL-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 422, 17.12.2015, s. 9.

      (2)  EUVL C 422, 17.12.2015, s. 10.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 52.

      (5)  EUVL L 169, 7.6.2014, s. 152.

      (6)  EYVL L 357, 31.12.2002, s. 72.

      (7)  EUVL L 38, 7.2.2014, s. 2.


Avis juridique important

|

31999D0731

1999/731/EY: Neuvoston päätös, tehty 8 päivänä marraskuuta 1999, makrotaloudellisen lisärahoitusavun myöntämisestä Bulgarialle

Virallinen lehti nro L 294 , 16/11/1999 s. 0027 - 0028

NEUVOSTON PÄÄTÖS,tehty 8 päivänä marraskuuta 1999,makrotaloudellisen lisärahoitusavun myöntämisestä Bulgarialle(1999/731/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:1) Komissio on ennen ehdotuksensa tekemistä kuullut talous- ja rahoituskomiteaa.2) Bulgaria toteuttaa perustavanlaatuisia talousuudistuksia ja ponnistelee merkittävästi luodakseen toimivan markkinatalouden tavoitteenaan työllisyyden ja elintason parantaminen.3) Bulgaria ja Euroopan unioni ovat allekirjoittaneet assosiaatiosuhteen perustavan Eurooppa-sopimuksen(3).4) Eurooppa-neuvosto päätti Luxemburgissa joulukuussa 1997 pitämässään kokouksessa käynnistää liittymisprosessin, johon Bulgaria osallistuu muiden Keski- ja Itä-Euroopan hakijamaiden ja Kyproksen kanssa.5) Bulgaria on syyskuussa 1998 päässyt Kansainvälisen valuuttarahaston (IMF) kanssa laajennetun rahoitusjärjestelyn (EFF) mukaiseen sopimukseen viranomaisten sopeutus- ja uudistusohjelman tukemiseksi.6) Maailmanpankki on huhtikuussa 1998 hyväksynyt Bulgariaa koskevan kolmivuotisen maakohtaisen avustusstrategian, jolla pyritään huomattavaan sopeutus- ja investointirahoitukseen Bulgarian uudistuspyrkimysten tukemiseksi ensisijaisilla aloilla.7) Bulgarian viranomaiset ovat pyytäneet rahoitusapua kansainvälisiltä rahoituslaitoksilta, yhteisöltä ja muilta kahdenvälisiltä rahoittajilta. Sen arvioidun rahoituksen lisäksi, jonka Kansainvälinen valuuttarahasto ja Maailmanpankki voivat tarjota, on ohjelmakauden aikana vielä katettava huomattava jäljellä oleva rahoitusvaje, jotta vahvistetaan maan varantoasemaa ja tuetaan hallituksen uudistusohjelmaan liittyviä politiikan tavoitteita.8) Yhteisön pitkäaikainen laina Bulgarialle on asianmukainen toimenpide maan ulkoisten rahoitusrajoitteiden lievittämiseksi, koska sillä tuetaan maksutasetta ja vahvistetaan varantoasemaa sekä lievennetään välttämättömien rakennemuutosten täytäntöönpanon aiheuttamia vaikutuksia.9) Yhteisön lainan hallinnoiminen olisi annettava komission tehtäväksi järkevän rahoitushallinnon periaatteiden mukaisesti.10) Perustamissopimuksessa ei ole muuta tämän päätöksen tekemiseen valtuuttavaa määräystä kuin sen 308 artikla,ON PÄÄTTÄNYT SEURAAVAA:1 artikla1. Yhteisö antaa Bulgarian käyttöön pitkäaikaisen lainan, jonka pääoma on enintään 100 miljoonaa euroa ja laina-aika enintään kymmenen vuotta, ja jonka tarkoituksena on varmistaa kestävä maksutasetilanne.2. Tätä tarkoitusta varten komissiolla on oikeus lainata Euroopan yhteisön puolesta tarvittavat varat, jotka annetaan Bulgarian käyttöön lainan muodossa.3. Tätä lainaa hallinnoi komissio tiiviisti talous- ja rahoituskomiteaa kuullen ja tavalla, joka on Kansainvälisen valuuttarahaston ja Bulgarian välisten sopimusten mukainen.2 artikla1. Komissiolla on oikeus talous- ja rahoituskomiteaa kuultuaan sopia Bulgarian viranomaisten kanssa lainaan liitettävistä talouspoliittisista ehdoista. Näiden ehtojen on oltava 1 artiklan 3 kohdassa tarkoitettujen sopimusten mukaiset.2. Komissio tarkistaa säännöllisin väliajoin yhteistyössä talous- ja rahoituskomitean kanssa ja sovittaen toimintansa yhteen Kansainvälisen valuuttarahaston kanssa, että Bulgarian talouspolitiikka on tämän lainan tavoitteiden mukaista ja että lainan ehdot täytetään.3 artikla1. Laina annetaan Bulgarian käyttöön kahdessä erässä. Jollei 2 artiklan säännöksistä muuta johdu, ensimmäinen erä maksetaan, kun Kansainvälisen valuuttarahaston kanssa sovitun nykyiseen EFF-järjestelyyn liittyvän Bulgarian makrotalousohjelman toteuttamisen on todettu edistyvän tyydyttävästi.2. Jollei 2 artiklan säännöksistä muuta johdu, toinen erä maksetaan Bulgarian sopeutus- ja uudistusohjelman tyydyttävän jatkumisen perusteella ja aikaisintaan kolmen kuukauden kuluttua ensimmäisen erän maksamisesta.3. Varat maksetaan Bulgarian keskuspankille.4 artikla1. Edellä 1 artiklassa tarkoitetussa lainanotto- ja lainanantotapahtumissa käytetään samaa arvopäivää, eikä niistä saa aiheutua yhteisölle erääntymisaikojen muutoksia, valuuttakurssi- tai korkoriskejä tai muita kaupallisia riskejä.2. Bulgarian pyynnöstä komissio toteuttaa tarpeelliset toimenpiteet varmistaakseen, että lainaehtoihin sisällytetään aikaista takaisinmaksua koskeva lauseke ja että sitä voidaan myös käyttää.3. Bulgarian pyynnöstä, ja jos olosuhteet sallivat lainojen korkojen tarkistamisen, komissio voi jälleenrahoittaa koko alkuperäisen lainanottonsa tai osan siitä tai järjestellä uudelleen vastaavat rahoitusehdot. Jälleenrahoitus- tai uudelleenjärjestelyt on toteutettava 1 kohdassa määriteltyjen ehtojen mukaisesti, eivätkä ne saa pidentää kyseisen lainanoton keskimääräistä erääntymisaikaa tai lisätä jälleenrahoituksen tai uudelleenjärjestelyn ajankohtana vielä maksamatta olevan lainapääoman määrää ajankohdan valuuttakurssin mukaisesti ilmaistuna.4. Bulgaria maksaa kaikki kulut, joita yhteisölle aiheutuu tämän päätöksen mukaisten toimenpiteiden toteuttamisesta ja loppuunsaattamisesta.5. Talous- ja rahoituskomitealle tiedotetaan 2 ja 3 kohdassa mainituissa toimenpiteissä tapahtuneesta kehityksestä vähintään kerran vuodessa.5 artiklaKomissio antaa Euroopan parlamentille ja neuvostolle vähintään kerran vuodessa ja yleensä 15 päivään syyskuuta mennessä kertomuksen, joka sisältää arvion tämän päätöksen täytäntöönpanosta.Tehty Brysselissä 8 päivänä marraskuuta 1999.Neuvoston puolestaS. NIINISTÖPuheenjohtaja(1) EYVL C 307 E, 26.10.1999, s. 46.(2) Lausunto annettu 6. lokakuuta 1999 (ei vielä julkaistu virallisessa lehdessä).(3) EYVL L 358, 31.12.1994, s. 3.


title: 2007/372/EY: Komission päätös, tehty 31 päivänä toukokuuta 2007 , päätöksen 2004/20/EY muuttamisesta Älykkään energiahuollon viraston muuttamiseksi Kilpailukyvyn ja innovoinnin toimeenpanovirastoksi

text:
               1.6.2007

               FI

               Euroopan unionin virallinen lehti

               L 140/52

      KOMISSION PÄÄTÖS,
   tehty 31 päivänä toukokuuta 2007,
   päätöksen 2004/20/EY muuttamisesta ”Älykkään energiahuollon viraston” muuttamiseksi ”Kilpailukyvyn ja innovoinnin toimeenpanovirastoksi”
   (2007/372/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1),
   sekä katsoo seuraavaa:

               (1)

               Kasvua ja työllisyyttä koskevan Lissabonin strategian yhteydessä komissio on toteuttanut useita toimenpiteitä, joilla pyritään edistämään ja parantamaan kilpailukykyä ja innovointia kasvun lisäämiseksi ja investointien ja työnteon houkuttelevuuden parantamiseksi Euroopassa.

               (2)

               Yksi tällainen toimenpide on kilpailukyvyn ja innovoinnin puiteohjelman (2007–2013) perustamisesta 24 päivänä lokakuuta 2006 tehty Euroopan parlamentin ja neuvoston päätös N:o 1639/2006/EY (2). Kilpailukyvyn ja innovoinnin puiteohjelman tavoitteena on tukea yritysten, etenkin pienten ja keskisuurten yritysten, jäljempänä ’pk-yritykset’, kilpailukykyä, edistää innovaatiotoimintaa kaikissa muodoissaan, ekoinnovaatiot mukaan luettuina, vauhdittaa tietoyhteiskunnan kehittämistä ja edistää energiatehokkuutta sekä uusia ja uusiutuvia energialähteitä. Kyseisiin tavoitteisiin pääsemiseksi pannaan täytäntöön seuraavat erityisohjelmat: Yrittäjyyden ja innovoinnin ohjelma, Tieto- ja viestintätekniikkapolitiikan tukiohjelma ja Älykäs energiahuolto Euroopassa -ohjelma.

               (3)

               Lissabonin strategian yhteydessä toteutettuihin toimenpiteisiin sisältyy myös toisesta Marco Polo -ohjelmasta yhteisön rahoitustuen myöntämiseksi tavarankuljetusjärjestelmän ympäristönsuojelun tason parantamista varten (Marco Polo II) ja asetuksen (EY) N:o 1382/2003 kumoamisesta 24 päivänä lokakuuta 2006 annettu Euroopan parlamentin ja neuvoston asetus (EY) N:o 1692/2006 (3). Marco Polo II:n avulla on tarkoitus vähentää ruuhkia, parantaa liikennejärjestelmän ympäristönsuojelun tasoa ja tehostaa intermodaaliliikennettä ja siten edistää tehokkaiden ja kestävien liikennejärjestelmien toteutumista ja tukea kilpailukykyä ja innovointia etenkin pk-yrityksissä kaikkialla yhteisössä.

               (4)

               Älykkään energiahuollon virasto, jäljempänä ’IEEA’, perustettiin komission päätöksellä 2004/20/EY (4) hallinnoimaan energia-alalla toteutettavaa yhteisön toimintaa, joka on osa Euroopan parlamentin ja neuvoston päätöksessä N:o 1230/2003/EY (5) hyväksyttyä Älykäs energiahuolto Euroopassa -ohjelmaa 2003–2006. Päätöksen 2004/20/EY mukaan IEEA:n toimintajakso päättyy 31 päivänä joulukuuta 2008, jotta se voi panna täytäntöön Älykäs energiahuolto Euroopassa -ohjelman 2003–2006 nojalla allekirjoitetut sopimukset ja avustukset.

               (5)

               Ulkopuolisten konsulttien suorittama kustannus-hyötyanalyysi osoittaa, että uuteen Älykäs energiahuolto Euroopassa -ohjelmaan 2007–2013 liittyvien täytäntöönpanotehtävien antaminen IEEA:lle olisi kustannustehokkain vaihtoehto.

               (6)

               Lisäksi kustannus-hyötyanalyysin mukaan toimeenpanovirasto voisi toteuttaa tehokkaammin täytäntöönpanotehtävät, jotka liittyvät kilpailukyvyn ja innovoinnin puiteohjelman osana toteutettavaan Yrittäjyyden ja innovoinnin ohjelmaan sekä Marco Polo II:een, kunhan komissio vastaa näiden ohjelmien kokonaisvaltaisesta hallinnoinnista.

               (7)

               Koska Älykäs energiahuolto Euroopassa -ohjelma 2007–2013 on liitetty osaksi kilpailukyvyn ja innovoinnin puiteohjelmaa ja jotta varmistetaan kyseiseen puiteohjelmaan kuuluvien hankkeiden toteutustavan johdonmukaisuus, IEEA:lle olisi annettava myös kyseiseen puiteohjelmaan kuuluvan Yrittäjyyden ja innovoinnin ohjelman joitakin täytäntöönpanotehtäviä Älykäs energiahuolto Euroopassa -ohjelman 2007–2013 toimeenpanon lisäksi. Marco Polo II:n tavoitteet ovat samoja kuin kilpailukyvyn ja innovoinnin puiteohjelmassa ja etenkin Älykäs energiahuolto Euroopassa -ohjelmassa, eli tarkoituksena on parantaa energiatehokkuutta liikenteen alalla ja vähentää liikenteen ympäristövaikutuksia, ja molemmat ohjelmat voisivat saada merkittävää hyötyä synergiaeduista, joten myös tietyt Marco Polo II -ohjelmaan liittyvät täytäntöönpanotehtävät olisi annettava IEEA:lle.

               (8)

               Uudet tehtävät huomioon ottaen IEEA:n nimi olisi muutettava muotoon ”Kilpailukyvyn ja innovoinnin toimeenpanovirasto”.

               (9)

               Sen vuoksi päätöstä 2004/20/EY olisi muutettava.

               (10)

               Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,

         ON PÄÄTTÄNYT SEURAAVAA:
   1 artikla
   Muutetaan päätös 2004/20/EY seuraavasti:

               1)

               Korvataan 1 artiklan 2 kohta seuraavasti:
               ”2.   Viraston nimi on ’Kilpailukyvyn ja innovoinnin toimeenpanovirasto’.”

               2)

               Korvataan 3 artikla seuraavasti:
               ”3 artikla
               Toimintajakso
               Viraston toimintajakso alkaa 1 päivänä tammikuuta 2004 ja päättyy 31 päivänä joulukuuta 2015.”

               3)

               Korvataan 4 artikla seuraavasti:
               ”4 artikla
               Tarkoitus ja tehtävät
               1.   Hallinnoidakseen yhteisön toimia energia-alalla ja yrittäjyyden ja innovoinnin alalla, ekoinnovaatiot mukaan luettuina, sekä kestävien tavarakuljetusten alalla osana kilpailukyvyn ja innovoinnin puiteohjelmaa 2007–2013, joka on perustettu Euroopan parlamentin ja neuvoston päätöksellä N:o 1639/2006/EY (6), sekä osana toista Marco Polo -ohjelmaa 2007–2013, joka on perustettu Euroopan parlamentin ja neuvoston asetuksella (EY) N:o 1692/2006 (7), virasto vastaa seuraavista täytäntöönpanotehtävistä:

                           a)

                           Älykäs energiahuolto Euroopassa -ohjelman ja Yrittäjyyden ja innovoinnin ohjelman, jotka on perustettu päätöksellä N:o 1639/2006/EY, sekä toisen Marco Polo -ohjelman yksittäisten hankkeiden kaikkien vaiheiden hallinnointi sekä tältä osin tarvittavan valvonnan toteuttaminen ja mainittujen tehtävien edellyttämien päätösten tekeminen komission antaman valtuutuksen nojalla;

                           b)

                           talousarvion tulojen ja menojen toteuttamistoimien vahvistaminen sekä kaikkien täytäntöönpanon hallinnoimiseksi tarvittavien toimien, etenkin kilpailukyvyn ja innovoinnin puiteohjelmaan ja toiseen Marco Polo -ohjelmaan kuuluvien sopimusten tekemiseen ja avustusten myöntämiseen liittyvien toimien, toteuttaminen komission valtuutuksen nojalla;

                           c)

                           kilpailukyvyn ja innovoinnin puiteohjelman ja toisen Marco Polo -ohjelman täytäntöönpanon ohjaamiseksi ja arvioimiseksi tarvittavien tietojen keruu, käsittely ja toimittaminen komissiolle.

                     2.   Lisäksi virasto hallinnoi sille annettujen täytäntöönpanotoimien kaikkia vaiheita seuraavien ohjelmien yhteydessä:

                           a)

                           Älykäs energiahuolto Euroopassa -ohjelma (2003–2006), joka on perustettu Euroopan parlamentin ja neuvoston päätöksellä N:o 1230/2003/EY (8);

                           b)

                           Marco Polo -ohjelma (2003–2006), joka on perustettu Euroopan parlamentin ja neuvoston asetuksella (EY) N:o 1382/2003 (9).

                     Ensimmäisen alakohdan b alakohdassa tarkoitettuja täytäntöönpanotoimia koskevat komission oikeudet ja velvollisuudet annetaan virastolle.
               3.   Komissio voi kuultuaan asetuksen (EY) N:o 58/2003 24 artiklalla perustettua komiteaa antaa virastolle valtuudet vastaavanlaisten tehtävien hoitamiseen 1 kohdassa tarkoitetuilla aloilla kilpailukyvyn ja innovoinnin puiteohjelman tai muiden yhteisön ohjelmien yhteydessä edellä mainitun asetuksen 2 artiklan mukaisesti.
               4.   Valtuuksien antamisesta tehtävässä komission päätöksessä määritellään tarkasti kaikki virastolle annetut tehtävät ja sitä mukautetaan virastolle mahdollisesti annettavien uusien tehtävien mukaan. Komission päätös annetaan tiedoksi asetuksen (EY) N:o 58/2003 24 artiklalla perustetulle komitealle.

               4)

               Korvataan 6 artikla seuraavasti:
               ”6 artikla
               Avustukset
               Virasto saa avustuksia, jotka otetaan Euroopan yhteisöjen yleiseen talousarvioon kilpailukyvyn ja innovoinnin puiteohjelmalle ja toiselle Marco Polo -ohjelmalle osoitetuista varoista ja tarvittaessa muiden sellaisten yhteisön ohjelmien tai toimien varoista, joiden täytäntöönpano on annettu viraston tehtäväksi 4 artiklan 3 kohdan mukaisesti.”

               5)

               Korvataan 8 artikla seuraavasti:
               ”8 artikla
               Hallintobudjetin toteuttaminen
               Virasto toteuttaa hallintobudjettinsa noudattaen komission asetuksen (EY) N:o 1653/2004 (10) säännöksiä.

         2 artikla
   Viittauksia Älykkään energiahuollon virastoon on pidettävä viittauksina Kilpailukyvyn ja innovoinnin virastoon tämän päätöksen tekopäivästä.

      Tehty Brysselissä 31 päivänä toukokuuta 2007.

            Komission puolesta

         Günter VERHEUGEN

            Varapuheenjohtaja

      (1)  EYVL L 11, 16.1.2003, s. 1.

      (2)  EUVL L 310, 9.11.2006, s. 15.

      (3)  EUVL L 328, 24.11.2006, s. 1.

      (4)  EUVL L 5, 9.1.2004, s. 85.

      (5)  EUVL L 176, 15.7.2003, s. 29. Päätös sellaisena kuin se on muutettuna päätöksellä N:o 787/2004/EY (EUVL L 138, 30.4.2004, s. 12).

      (6)  EUVL L 310, 9.11.2006, s. 15.

      (7)  EUVL L 328, 24.11.2006, s. 1.

      (8)  EUVL L 176, 15.7.2003, s. 29.

      (9)  EUVL L 196, 2.8.2003, s. 1.”

      (10)  EUVL L 297, 22.9.2004, s. 6.”


title: 2008/649/EY: Komission päätös, tehty 3 päivänä heinäkuuta 2008 , Venäjältä peräisin olevien urean ja ammoniumnitraatin liuosseosten tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä

text:
               8.8.2008

               FI

               Euroopan unionin virallinen lehti

               L 213/39

      KOMISSION PÄÄTÖS,
   tehty 3 päivänä heinäkuuta 2008,
   Venäjältä peräisin olevien urean ja ammoniumnitraatin liuosseosten tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä
   (2008/649/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Neuvosto otti asetuksella (EY) N:o 1995/2000 (2) käyttöön lopullisen polkumyyntitullin muun muassa Venäjältä peräisin olevien urean ja ammoniumnitraatin liuosseosten, jäljempänä ’tarkasteltavana oleva tuote’, tuonnissa. Syyskuussa 2005 käynnistetyn toimenpiteiden päättymistä koskevan tarkastelun jälkeen toimenpiteiden voimassaolo niiden nykyisellä tasolla uudistettiin viideksi vuodeksi neuvoston asetuksella (EY) N:o 1911/2006 (3).

               (2)

               Komissio ilmoitti Euroopan unionin virallisessa lehdessä19 päivänä joulukuuta 2006 julkaistulla ilmoituksella (4) kyseisiä toimenpiteitä koskevan osittaisen välivaiheen tarkastelun aloittamisesta; sitä koskevan pyynnön oli esittänyt Open Joint Stock Company (OJSC) ”Mineral and Chemical Company Eurochem”, holdingyhtiö johon kuuluvat OJSC Novomoskovskiy Azot ja OJSC Nevinnomyssky Azot, Venäjä, jäljempänä ’vientiä harjoittava tuottaja’.

               (3)

               Vientiä harjoittavaa tuottajaa koskevat osittaisen välivaiheen tarkastelun lopulliset tulokset ja päätelmät esitettiin neuvoston asetuksessa (EY) N:o 238/2008 (5). Välivaiheen tarkastelun aikana vientiä harjoittava tuottaja ilmoitti olevansa kiinnostunut tarjoamaan hintasitoumuksen, muttei pystynyt esittämään riittävän perusteltua tarjousta perusasetuksen 8 artiklan 2 kohdassa asetetussa määräajassa. Kuten edellä mainitussa asetuksessa todetaan, neuvosto katsoi kuitenkin, että vientiä harjoittavalle tuottajalle pitäisi poikkeuksellisesti antaa mahdollisuus täydentää sitoumustarjoustaan 10 kalenteripäivän kuluessa kyseisen asetuksen voimaantulopäivästä syistä, jotka esitetään asetuksen (EY) N:o 238/2008 johdanto-osan 57 ja 58 kappaleessa. Vientiä harjoittava tuottaja toimitti hyväksyttävän hintasitoumustarjouksen edellä mainitun asetuksen julkaisemisen jälkeen ja siinä vahvistetun määräajan kuluessa perusasetuksen 8 artiklan 1 kohdan mukaisesti.

         B.   SITOUMUS

               (4)

               Vientiä harjoittava tuottaja tarjoutui myymään CN-koodiin 3102 80 00 luokiteltavaa tarkasteltavana olevaa tuotetta vähintään sellaisilla hinnoilla, joilla korjataan polkumyynnin vahingolliset vaikutukset. Lisäksi tehdyssä tarjouksessa esitetään tarkasteltavana olevan tuotteen vähimmäishinnan sitomista sen kansainvälisiin julkisiin hintanoteerauksiin, koska tarkasteltavana olevan tuotteen hintavaihtelu on huomattavaa. Vientiä harjoittava tuottaja tarjoutui myös noudattamaan tiettyä määrällistä rajoitusta, jotta vältyttäisiin siltä, että sen tuonti vaikuttaisi Ranskassa veloitettaviin hintoihin, sillä kyseiset hinnat ovat indeksoinnin perustana. Määrälliseksi rajoitukseksi on vahvistettu yhteensä noin 10 prosenttia tarkasteltavana olevan tuotteen kokonaiskulutuksesta yhteisössä.

               (5)

               Pienentääkseen hintojen ristiinkompensoinnista johtuvaa sitoumuksen rikkomisriskiä vientiä harjoittava tuottaja tarjoutui lisäksi olemaan myymättä sitoumuksessa tarkoitettua tuotetta samoille asiakkaille Euroopan yhteisössä, joille se myy muita tuotteita, lukuun ottamatta tiettyjä muita tuotteita, joiden osalta vientiä harjoittava tuottaja sitoutuu noudattamaan erityistä hintajärjestelmää.

               (6)

               Vientiä harjoittava tuottaja toimittaa lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, jotta komissio voi tehokkaasti valvoa sitoumusten noudattamista. Lisäksi komissio katsoo vientiä harjoittavan tuottajan myynnin rakenteen perusteella, että sitoumuksen kiertämisen vaara on vähäinen.

               (7)

               Sitoumustarjouksesta ilmoittamisen jälkeen yhteisön tuotannonala vastusti tarjottua sitoumusta. Yhteisön tuotannonala väitti, että tarkasteltavana olevan tuotteen hinnat ovat epävakaat ja että vähimmäishinnan indeksointi tarkasteltavana olevan tuotteen ilmoitettujen hintojen perusteella ei toimi kaikissa markkinaolosuhteissa, erityisesti tarjontavetoisilla markkinoilla eli tilanteessa, jossa ostaja voi määritellä hinnat runsaan tarjonnan vuoksi. Sen vuoksi yhteisön tuotannonala esitti, että vähimmäishintojen indeksointi tehtäisiin Waidhausissa noteerattujen maakaasun hintojen perusteella. Tässä tapauksessa on kuitenkin syytä huomata, että maakaasun hintaan perustuvaa indeksointia ei pidetä mahdollisena, koska tarkasteltavana olevan tuotteen ja maakaasun hintojen välinen vastaavuussuhde on heikko. Siltä osin, mitä yhteisön tuotannonala huomautti nykyisen indeksointimallin toimimattomuudesta tarjontavetoisilla markkinoilla, voidaan todeta, että komissio valvoo sitoumusta ja jos ilmenee alustavaa näyttöä sitoumuksen toimimattomuudesta, komissio ryhtyy nopeasti tilanteen korjaamiseksi vaadittaviin toimiin johdanto-osan 11 kappaleen mukaisesti.

               (8)

               Yhteisön tuotannonala väitti myös, että määrällinen rajoitus on liian korkea ja vaati sen asettamista enintään 3 prosenttiin yhteisön kokonaiskulutuksesta. Se väitti, että vientiä harjoittava tuottaja pystyy vaikuttamaan yhteisön markkinoiden hintoihin suurentamalla määriä, mikä estää vähimmäishinnan indeksoinnin toimivuuden. Määrällisen rajoituksen osalta on syytä huomata, että se määritettiin tasolle, jonka katsottiin i) tyydyttävästi pienentävän riskiä siitä, että vientiä harjoittava tuottaja vaikuttaa Ranskan markkinoiden hintoihin ja siten tekee indeksointimallista toimimattoman ja ii) olevan riittävän korkea, jotta sitoumusta voidaan samanaikaisesti toteuttaa. Yhteisön tuotannonala ei myöskään pystynyt esittämään näyttöä siitä, kuinka yli 3 prosenttia yhteisön kokonaiskulutuksesta oleva määrä vaikuttaisi haitallisesti hintoihin, niin kuin se oli väittänyt.

               (9)

               Sen lisäksi yhteisön tuotannonala ehdotti ”asteittaisen määrällisen rajoituksen” käyttöönottoa; sen mukaan vientiä harjoittavan tuottajan määrällistä ylärajaa nostettaisiin vuosittain riippuen siitä, noudattaako vientiä harjoittava tuottaja sitoumusehtoja. Tämä ehdotus kuitenkin hylätään, koska määrällisen rajoituksen ainoa tarkoitus on pienentää vähimmäishinnan indeksoinnin perustana oleviin hintoihin vaikuttamisen riskiä. On myös syytä huomata, että jos sitoumusta rikotaan, sen hyväksyntä voidaan peruuttaa.

               (10)

               Edellä esitetyt seikat huomioon ottaen venäläisen vientiä harjoittavan tuottajan tarjoama sitoumus voidaan hyväksyä.

               (11)

               Tähän sitoumukseen liittyvien erityisten tekijöiden (varsinkin indeksointimalli) vuoksi komissio kuitenkin aikoo arvioida sitoumuksen tarkoituksenmukaisuutta säännöllisesti. Tarkoituksenmukaisuutta arvioidessaan komissio ottaa huomioon muun muassa, joskaan ei pelkästään, seuraavat kriteerit: tarkasteltavana olevan tuotteen hinnat Ranskan markkinoilla; indeksointimallin kertoimen taso; vientiä harjoittavan tuottajan neljännesvuosittaisessa myyntiraportissaan ilmoittamat myyntihinnat; yhteisön tuotannonalan kannattavuus. Etenkin jos tarkoituksenmukaisuuden arviointi osoittaa, että yhteisön tuotannonalan kannattavuuden lasku johtuu sitoumuksesta, komissio pyrkii nopeasti peruuttamaan sitoumuksen hyväksynnän perusasetuksen 8 artiklan 9 kohdan mukaisesti.

               (12)

               Jotta komissio voisi valvoa tehokkaasti, noudattavatko yritykset sitoumusta, polkumyyntitullista vapauttaminen silloin, kun vapaaseen liikkeeseen luovutusta koskeva pyyntö esitetään asianomaiselle tulliviranomaiselle, edellyttää, että i) esitetään sitoumuslasku, joka sisältää vähintään neuvoston asetuksen (EY) N:o 789/2008 (6) liitteessä luetellut tiedot, ii) mainitut yritykset ovat valmistaneet tuontituotteet, lähettäneet ne ensimmäiselle riippumattomalle asiakkaalle yhteisössä ja laskuttaneet tätä niistä suoraan ja iii) tullille tulliselvitystä varten esitettävät tavarat vastaavat tarkoin sitoumuslaskussa olevaa kuvausta. Jos sellaista laskua ei esitetä tai jos se ei vastaa tullille esitettyä tuotetta, kannetaan asianmukainen polkumyyntitulli.

               (13)

               Sitoumuksen noudattamisen varmistamiseksi tuojien tietoon on asetuksella (EY) N:o 789/2008 saatettu, että kyseisen asetuksen mukaisten edellytysten noudattamatta jättäminen tai se, että komissio peruuttaa sitoumuksen hyväksynnän, voi johtaa kyseisiä liiketoimia koskevan tullivelan syntymiseen.

               (14)

               Jos sitoumusta rikotaan tai se peruutetaan tai jos komissio peruu sitoumukselle antamansa hyväksynnän, perusasetuksen 9 artiklan 4 kohdan mukaisesti käyttöön otettua polkumyyntitullia aletaan soveltaa perusasetuksen 8 artiklan 9 kohdan nojalla ilman eri toimenpiteitä,

         ON PÄÄTTÄNYT SEURAAVAA:
   1 artikla
   Hyväksytään jäljempänä mainitun vientiä harjoittavan tuottajan tekemä, Venäjältä peräisin olevien urean ja ammoniumnitraatin liuosseosten vesi- tai ammoniakkiliuoksina tapahtuvaa tuontia koskevan polkumyynnin vastaisen menettelyn yhteydessä tarjoama sitoumus.

               Maa

               Yritys

               Taric-lisäkoodi

               Venäjä

               Eurochem-yritysryhmään kuuluva yritys Open Joint Stock Company (OJSC) Mineral and Chemical Company ’Eurochem’, Moskova, Venäjä, niiden tuotteiden osalta, jotka siihen etuyhteydessä oleva yritys OJSC NAK Azot, Novomoskovsk, Venäjä, tai siihen etuyhteydessä oleva yritys OJSC Nevinnomyssky Azot, Nevinnomyssk, Venäjä, tuottaa ja jotka joko se myy suoraan ensimmäiselle riippumattomalle asiakkaalle yhteisössä tai jotka Eurochem Trading GmbH, Zug, Sveitsi, myy ensimmäiselle riippumattomalle asiakkaalle yhteisössä.

               A885

         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 3 päivänä heinäkuuta 2008.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EYVL L 238, 22.9.2000, s. 15. Asetus sellaisena kuin se on muutettuna asetuksella (EY) N:o 1675/2003 (EUVL L 238, 25.9.2003, s. 4).

      (3)  EUVL L 365, 21.12.2006, s. 26.

      (4)  EUVL C 311, 19.12.2006, s. 51.

      (5)  EUVL L 75, 18.3.2008, s. 14.

      (6)  Katso tämän virallisen lehden sivu 14.


title: 2014/310/YUTP: Poliittisten ja turvallisuusasioiden komitean päätös EUCAP Sahel Mali/1/2014, annettu 26 päivänä toukokuuta 2014 , Euroopan unionin Malissa toteuttaman YTPP-operaation (EUCAP Sahel Mali) johtajan nimittämisestä

text:
               3.6.2014

               FI

               Euroopan unionin virallinen lehti

               L 164/43

         POLIITTISTEN JA TURVALLISUUSASIOIDEN KOMITEAN PÄÄTÖS EUCAP SAHEL MALI/1/2014,
   annettu 26 päivänä toukokuuta 2014,
   Euroopan unionin Malissa toteuttaman YTPP-operaation (EUCAP Sahel Mali) johtajan nimittämisestä

      (2014/310/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin Malissa toteuttamasta YTPP-operaatiosta (EUCAP Sahel Mali) 15 päivänä huhtikuuta 2014 annetun neuvoston päätöksen 2014/219/YUTP (1) ja erityisesti sen 7 artiklan 1 kohdan,
   sekä katsoo seuraavaa:

               (1)

               Päätöksen 2014/219/YUTP nojalla poliittisten ja turvallisuusasioiden komitea on valtuutettu tekemään Euroopan unionista tehdyn sopimuksen 38 artiklan mukaisesti EUCAP Sahel Mali -operaation poliittista valvontaa ja strategista johtoa koskevat asiaankuuluvat päätökset, mukaan lukien päätöksen operaation johtajan nimittämisestä.

               (2)

               Unionin ulkoasioiden ja turvallisuuspolitiikan korkea edustaja on ehdottanut Albrecht CONZEn nimittämistä EUCAP Sahel Mali -operaation johtajaksi 26 päivästä toukokuuta 201414 päivään tammikuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Albrecht CONZE nimitetään Euroopan unionin Malissa toteuttaman YTPP-operaation (EUCAP Sahel Mali) johtajaksi 26 päivästä toukokuuta 201414 päivään tammikuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä toukokuuta 2014.

            Poliittisten ja turvallisuusasioidenkomitean puolesta

            Puheenjohtaja

         W. STEVENS

      (1)  EUVL L 113, 16.4.2014, s. 21.


title: Neuvoston päätös (YUTP) 2015/76, annettu 19 päivänä tammikuuta 2015 , Malissa toteutettavan Euroopan unionin YTPP-operaation (EUCAP Sahel Mali) aloittamisesta ja päätöksen 2014/219/YUTP muuttamisesta

text:
               20.1.2015

               FI

               Euroopan unionin virallinen lehti

               L 13/5

         NEUVOSTON PÄÄTÖS (YUTP) 2015/76,
   annettu 19 päivänä tammikuuta 2015,
   Malissa toteutettavan Euroopan unionin YTPP-operaation (EUCAP Sahel Mali) aloittamisesta ja päätöksen 2014/219/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon Euroopan unionin YTPP-operaatiosta Malissa (EUCAP Sahel Mali) 15 päivänä huhtikuuta 2014 annetun neuvoston päätöksen 2014/219/YUTP (1) ja erityisesti sen 4 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä huhtikuuta 2014 päätöksen 2014/219/YUTP.

               (2)

               Neuvosto hyväksyi 14 päivänä lokakuuta 2014 operaation toiminta-ajatuksen EUCAP Sahel Malia varten.

               (3)

               Siviilioperaation komentajan suosituksen mukaisesti ja EUCAP Sahel Malin saavutettua alustavan operatiivisen toimintakyvyn operaatio olisi käynnistettävä 15 päivänä tammikuuta 2015, ja sen olisi jatkuttava 24 kuukauden ajan.

               (4)

               Päätöksessä 2014/219/YUTP annettu rahoitusohje ensimmäisten yhdeksän kuukauden ajaksi päätöksen voimaantulosta lukien on 5 500 000 euroa. Olisi vahvistettava uusi rahoitusohje 12 kuukauden jaksoksi, joka alkaa 15 päivänä tammikuuta 2015. Päätös 2014/219/YUTP olisi sen vuoksi muutettava.

               (5)

               EUCAP Sahel Mali toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa esitettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin YTPP-operaatio Malissa (EUCAP Sahel Mali) aloitetaan 15 päivänä tammikuuta 2015.
   2 artikla
   EUCAP Sahel Malin siviilioperaation komentaja valtuutetaan aloittamaan välittömästi operaation toteuttaminen.
   3 artikla
   Korvataan päätöksen 2014/219/YUTP 14 artiklan 1 kohta seuraavasti:

      ”1.   EUCAP Sahel Maliin liittyviin menoihin tarkoitettu rahoitusohje 15 päivän huhtikuuta 2014 ja 14 päivän tammikuuta 2015 väliselle ajalle on 5 500 000 euroa. EUCAP Sahel Maliin liittyviin menoihin tarkoitettu rahoitusohje 15 päivän tammikuuta 2015 ja 14 päivän tammikuuta 2016 väliselle ajalle on 11 400 000 euroa. Neuvosto päättää rahoitusohjeesta seuraaville jaksoille.”

   4 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä tammikuuta 2015.

      Tehty Brysselissä 19 päivänä tammikuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 113, 16.4.2014, s. 21.


title: 2013/86/EU: Neuvoston päätös, annettu 12 päivänä helmikuuta 2013 , Cartagenan bioturvallisuuspöytäkirjaan liittyvän korjaamisvastuuta koskevan Nagoya-Kuala Lumpurin lisäpöytäkirjan tekemisestä Euroopan unionin puolesta  ETA:n kannalta merkityksellinen teksti

text:
               19.2.2013

               FI

               Euroopan unionin virallinen lehti

               L 46/1

      NEUVOSTON PÄÄTÖS,
   annettu 12 päivänä helmikuuta 2013,
   Cartagenan bioturvallisuuspöytäkirjaan liittyvän korjaamisvastuuta koskevan Nagoya-Kuala Lumpurin lisäpöytäkirjan tekemisestä Euroopan unionin puolesta
   (ETA:n kannalta merkityksellinen teksti)
   (2013/86/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Biologista monimuotoisuutta koskevaan yleissopimukseen liittyvän Cartagenan bioturvallisuuspöytäkirjan (2), jäljempänä ’pöytäkirja’, 27 artiklassa määrätään, että pöytäkirjan osapuolten kokouksena toimivan osapuolten konferenssin (COP/MOP) ensimmäisessä kokouksessa on käynnistettävä prosessi korjaamisvastuuta koskevien kansainvälisten sääntöjen ja menettelyjen laatimiseksi elävien muunnettujen organismien valtioiden rajat ylittävistä siirroista aiheutuville vahingoille.

               (2)

               Neuvosto hyväksyi kesäkuussa 2007 päätöksen, jolla komissio valtuutetaan osallistumaan unionin puolesta unionin toimivaltaan kuuluvissa asioissa kyseisen aihealueen korjaamisvastuuta koskeviin neuvotteluihin tiettyjen neuvotteluohjeiden mukaisesti. Valtuutuksen voimassaoloa jatkettiin lokakuussa 2008 kattamaan neuvottelujen viimeiset vaiheet.

               (3)

               Nagoyassa Japanissa pidetyssä pöytäkirjan osapuolten kokouksena toimivan osapuolten konferenssin viidennessä kokouksessa unioni tuki Cartagenan bioturvallisuuspöytäkirjaan liittyvän korjaamisvastuuta koskevan Nagoya-Kuala Lumpurin lisäpöytäkirjan, jäljempänä ’lisäpöytäkirja’, lopullista kompromissitekstiä, koska sen katsottiin olevan sovittujen unionin kantojen ja komissiolle osoitettujen neuvotteluohjeiden mukainen.

               (4)

               Lisäpöytäkirja hyväksyttiin pöytäkirjan osapuolten kokouksena toimivan osapuolten konferenssin viidennen kokouksen viimeisessä täysistunnossa 15 päivänä lokakuuta 2010.

               (5)

               Neuvosto ilmaisi 20 päivänä joulukuuta 2010 tyytyväisyytensä lisäpöytäkirjan hyväksymisen johdosta.

               (6)

               Toukokuun 6 päivänä 2011 annetun neuvoston päätöksen (3) mukaisesti unioni allekirjoitti lisäpöytäkirjan 11 päivänä toukokuuta 2011 sillä edellytyksellä, että lisäpöytäkirja myöhemmin tehdään.

               (7)

               Biologista monimuotoisuutta koskevan yleissopimuksen (4) 34 artiklan mukaan yleissopimukseen liitettävät pöytäkirjat edellyttävät valtioiden ja alueellisten taloudellisen yhdentymisen järjestöjen ratifiointia tai hyväksymistä.

               (8)

               Unionin ja sen jäsenvaltioiden olisi pyrittävä tallettamaan lisäpöytäkirjan ratifioimis- tai hyväksymisasiakirjat mahdollisimman pian.

               (9)

               Lisäpöytäkirja edistää unionin ympäristöpolitiikan tavoitteiden saavuttamista.

               (10)

               Lisäpöytäkirja olisi näin ollen hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Cartagenan bioturvallisuuspöytäkirjaan liittyvä korjaamisvastuuta koskeva Nagoya-Kuala Lumpurin lisäpöytäkirja unionin puolesta.
   Lisäpöytäkirjan teksti on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on unionin toimivaltaan kuuluvien asioiden osalta valtuudet tallettaa unionin puolesta lisäpöytäkirjan 18 artiklassa tarkoitettu hyväksymisasiakirja (5). Kyseinen henkilö tallettaa tai henkilöt tallettavat samanaikaisesti tämän päätöksen liitteessä olevan selityksen biologista monimuotoisuutta koskevan yleissopimuksen 34 artiklan 3 kappaleen määräysten mukaisesti.
   3 artikla
   Tämä päätös tulee voimaan päivänä, jona se hyväksytään..

      Tehty Brysselissä 12 päivänä helmikuuta 2013.

            Neuvoston puolesta

            Puheenjohtaja

         M. NOONAN

      (1)  Ei vielä julkaistu virallisessa lehdessä.

      (2)  EYVL L 201, 31.7.2002, s. 50.

      (3)  Ei vielä julkaistu virallisessa lehdessä.

      (4)  EYVL L 309, 13.12.1993, s. 3.

      (5)  Neuvoston pääsihteeristö julkaisee lisäpöytäkirjan voimaantulopäivän Euroopan unionin virallisessa lehdessä.

      LIITE

         BIOLOGISTA MONIMUOTOISUUTTA KOSKEVAN YLEISSOPIMUKSEN 34 ARTIKLAN 3 KAPPALEEN MUKAINEN EUROOPAN UNIONIN SELITYS

      ”Euroopan unioni ilmoittaa, että sillä on Euroopan unionin toiminnasta tehdyn sopimuksen ja erityisesti sen 191 artiklan mukaan toimivalta tehdä kansainvälisiä sopimuksia ja täyttää niistä aiheutuvat velvoitteet, jotka myötävaikuttavat seuraavien tavoitteiden saavuttamiseen:

                  —

                  ympäristön laadun säilyttäminen, suojelu ja parantaminen;

                  —

                  ihmisten terveyden suojelu;

                  —

                  luonnonvarojen harkittu ja järkevä käyttö;

                  —

                  sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, erityisesti ilmastonmuutoksen torjuminen.

            Unioni hyväksyy lisäksi oikeudellista yhteistyötä yksityisoikeudellisissa asioissa koskevia toimenpiteitä Euroopan unionin tasolla sisämarkkinoidensa asianmukaisen toiminnan varmistamiseksi.
      Euroopan unioni ilmoittaa, että se on jo antanut jäsenvaltioitaan sitovia säädöksiä, jotka kattavat tämän lisäpöytäkirjan soveltamisalaan kuuluvia asioita. Unionin toimivallan käyttäminen on luonteeltaan jatkuvasti kehittyvää. Täyttääkseen biologista monimuotoisuutta koskevaan yleissopimukseen liittyvän Cartagenan bioturvallisuuspöytäkirjan 20 artiklan 3 kohdan a alakohdan mukaiset velvoitteensa unioni pitää bioturvallisuuden tiedonvälitysjärjestelmään jo toimitetun säädösluettelon ajan tasalla.
      Euroopan unioni vastaa niiden lisäpöytäkirjasta johtuvien velvoitteiden täyttämisestä, jotka kuuluvat voimassa olevan unionin lainsäädännön soveltamisalaan.”

      KÄÄNNÖS

         CARTAGENAN BIOTURVALLISUUSPÖYTÄKIRJAAN LIITTYVÄ NAGOYA–KUALA LUMPURIN LISÄPÖYTÄKIRJA KORJAAMISVASTUUSTA

      TÄMÄN LISÄPÖYTÄKIRJAN OSAPUOLET, jotka
      OVAT biologista monimuotoisuutta koskevaan yleissopimukseen liittyvän Cartagenan bioturvallisuuspöytäkirjan, jäljempänä ’pöytäkirja’, osapuolia,
      OTTAVAT HUOMIOON ympäristöä ja kehitystä koskevan Rion julistuksen 13 periaatteen,
      VAHVISTAVAT UUDELLEEN ennalta varautumisen lähestymistavan, joka sisältyy ympäristöä ja kehitystä koskevan Rion julistuksen 15. periaatteeseen,
      TUNNUSTAVAT tarpeen toteuttaa vahingon aiheutuessa tai vahingon ollessa riittävän todennäköinen asianmukaisia torjuntatoimia pöytäkirjan mukaisesti,
      PALAUTTAVAT MIELIIN pöytäkirjan 27 artiklan,
      OVAT SOPINEET SEURAAVAA:
      1 artikla
      Tavoite
      Tämän lisäpöytäkirjan tavoitteena on edistää luonnon monimuotoisuuden suojelua ja kestävää käyttöä, ottaen huomioon myös ihmisten terveydelle aiheutuvat riskit, laatimalla eläviin muunnettuihin organismeihin liittyvää korjaamisvastuuta koskevat säännöt ja menettelyt.
      2 artikla
      Määritelmät
      1.   Tähän lisäpöytäkirjaan sovelletaan biologista monimuotoisuutta koskevan yleissopimuksen, jäljempänä ’yleissopimus’, 2 artiklassa ja pöytäkirjan 3 artiklassa vahvistettuja määritelmiä.
      2.   Lisäksi tässä pöytäkirjassa tarkoitetaan

                  a)

                  ’pöytäkirjan osapuolten kokouksena toimivalla osapuolten konferenssilla’ pöytäkirjan osapuolten kokouksena toimivaa yleissopimuksen osapuolten konferenssia;

                  b)

                  ’vahingolla’ luonnon monimuotoisuuden suojelulle ja kestävälle käytölle aiheutuvaa haitallista vaikutusta, ottaen huomioon myös ihmisten terveydelle aiheutuvat riskit, joka

                              i)

                              voidaan mitata tai muutoin havaita ottaen huomioon käytettävissä oleva ja toimivaltaisen viranomaisen hyväksymä tieteellisesti vahvistettu perustila, jossa otetaan huomioon muu ihmisen aiheuttama ja luonnollinen vaihtelu, ja joka

                              ii)

                              on jäljempänä 3 kappaleessa säädetyllä tavalla merkittävä;

                  c)

                  ’toiminnanharjoittajalla’, ketä tahansa henkilöä, jonka välittömässä tai välillisessä hallinnassa elävä muunnettu organismi on, mikä voi tilanteesta ja kansallisen lainsäädännön määräyksistä johtuen tarkoittaa muun muassa luvanhaltijaa, elävän muunnetun organismin markkinoille saattajaa, kehittäjää, tuottajaa, ilmoittajaa, viejää, tuojaa, rahdinkuljettajaa tai toimittajaa;

                  d)

                  ’torjuntatoimilla’ kohtuullisia toimia, joilla

                              i)

                              ehkäistään, minimoidaan, rajataan, vähennetään tai muulla tavoin vältetään vahinkoja tarpeen mukaan;

                              ii)

                              palautetaan luonnon monimuotoisuus seuraavassa järjestyksessä suoritettavilla toimilla:

                                          a.

                                          luonnon monimuotoisuuden ennallistaminen vahinkoa ennen vallinneeseen tilaan tai sitä lähinnä vastaavaan tilaan, ja mikäli se ei toimivaltaisen viranomaisen mukaan ole mahdollista,

                                          b.

                                          luonnon monimuotoisuuden ennallistaminen muun muassa korvaamalla sen häviäminen muilla luonnon monimuotoisuuden osilla samaa tai muuta käyttötarkoitusta varten samassa tai tarvittaessa vaihtoehtoisessa paikassa.

            3.   ”Merkittävä” haitallinen vaikutus määritetään muun muassa seuraavien tekijöiden perusteella:

                  a)

                  pitkäaikainen tai pysyvä muutos, jonka ei katsota korjaantuvan luonnollisen palautumisen myötä kohtuullisessa ajassa,

                  b)

                  luonnon monimuotoisuuden osiin haitallisesti vaikuttavien laadullisten tai määrällisten muutosten laajuus,

                  c)

                  luonnon monimuotoisuuden osien heikentynyt kyky tuottaa hyödykkeitä ja palveluita,

                  d)

                  pöytäkirjassa tarkoitettujen ihmisten terveydelle aiheutuvien kielteisten vaikutusten laajuus.

            3 artikla
      Soveltamisala
      1.   Tätä lisäpöytäkirjaa sovelletaan elävien muunnettujen organismien valtion rajat ylittävistä siirroista aiheutuviin vahinkoihin. Elävillä muunnetuilla organismeilla tarkoitetaan organismeja, jotka on

                  a)

                  tarkoitettu käytettäväksi suoraan elintarvikkeena tai rehuna, tai jalostuksessa;

                  b)

                  tarkoitettu suljettuun käyttöön;

                  c)

                  tarkoitettu saatettavaksi tarkoituksellisesti ympäristöön.

            2.   Tätä lisäpöytäkirjaa sovelletaan tarkoituksellisten valtioiden rajat ylittävien siirtojen osalta sellaisiin vahinkoihin, jotka ovat aiheutuneet edellä 1 kappaleessa tarkoitettujen elävien muunnettujen organismien sallitusta käytöstä.
      3.   Tätä lisäpöytäkirjaa sovelletaan myös vahinkoihin, jotka ovat aiheutuneet pöytäkirjan 17 artiklassa tarkoitetuista tahattomista valtioiden rajat ylittävistä siirroista sekä pöytäkirjan 25 artiklassa tarkoitetuista laittomista valtioiden rajat ylittävistä siirroista.
      4.   Tätä lisäpöytäkirjaa sovelletaan vahinkoihin, jotka ovat aiheutuneet elävien muunnettujen organismien valtioiden rajat ylittävistä siirroista, jotka ovat käynnistyneet tämän lisäpöytäkirjan tultua voimaan sen osapuolen osalta, jonka lainkäyttöalueelle valtioiden rajat ylittävä siirto on tapahtunut.
      5.   Tätä lisäpöytäkirjaa sovelletaan vahinkoihin, jotka ovat tapahtuneet osapuolten kansalliseen lainkäyttövaltaan kuuluvilla alueilla.
      6.   Osapuolet voivat soveltaa kansallisessa lainsäädännössään vahvistettuja perusteita vahinkoihin, jotka tapahtuvat niiden kansalliseen lainkäyttövaltaan kuuluvilla alueilla.
      7.   Tämän lisäpöytäkirjan täytäntöönpanemiseksi annettua kansallista lainsäädäntöä on sovellettava myös vahinkoihin, jotka aiheutuvat muiden kuin osapuolten toteuttamista elävien muunnettujen organismien valtioiden rajat ylittävistä siirroista.
      4 artikla
      Syy-yhteys
      Vahingon ja kyseessä olevan elävän muunnetun organismin välille on osoitettava syy-yhteys kansallisen lainsäädännön mukaisesti.
      5 artikla
      Torjuntatoimet
      1.   Osapuolten on vahingon sattuessa vaadittava asianomaista toiminnanharjoittajaa tai asianomaisia toiminnanharjoittajia, mahdollisten toimivaltaisen viranomaisen vaatimusten mukaisesti:

                  a)

                  ilmoittamaan vahingosta välittömästi toimivaltaiselle viranomaiselle;

                  b)

                  arvioimaan vahinko; ja

                  c)

                  toteuttamaan asianmukaiset torjuntatoimet.

            2.   Toimivaltaisen viranomaisen on

                  a)

                  yksilöitävä vahingon aiheuttanut toiminnanharjoittaja;

                  b)

                  arvioitava vahinko; ja

                  c)

                  määritettävä, mitkä torjuntatoimet toiminnanharjoittajan olisi toteutettava.

            3.   Jos asiaan kuuluvat tiedot, mukaan lukien käytettävissä olevat tieteelliset tiedot tai bioturvallisuuden tiedonvälitysjärjestelmästä saatavat tiedot, osoittavat, että vahingon tapahtuminen on riittävässä määrin todennäköistä, ellei torjuntatoimenpiteitä toteuteta ajoissa, toiminnanharjoittajalta on edellytettävä asianmukaisten torjuntatoimien toteuttamista kyseisen vahingon välttämiseksi.
      4.   Toimivaltainen viranomainen voi toteuttaa asianmukaisia torjuntatoimia erityisesti silloin, kun toiminnanharjoittaja on laiminlyönyt niiden toteuttamisen.
      5.   Toimivaltaisella viranomaisella on oikeus periä toiminnanharjoittajalta vahingon arvioinnista ja vahinkoon liittyvien asianmukaisten torjuntatoimenpiteiden toteuttamisesta aiheutuvat ja siihen liitännäiset kustannukset. Osapuolet voivat kansallisessa lainsäädännössään säätää tilanteista, joissa toiminnanharjoittajalta ei ole välttämätöntä periä maksuja ja kustannuksia.
      6.   Toimivaltaisen viranomaisen olisi perusteltava päätökset, joilla toiminnanharjoittaja velvoitetaan toteuttamaan torjuntatoimenpiteitä. Toiminnanharjoittajalle olisi ilmoitettava tällaisista päätöksistä. Kansallisessa lainsäädännössä on säädettävä oikeussuojakeinoista, mukaan lukien mahdollisuus saattaa päätös hallintoviranomaisen tai tuomioistuimen uudelleen tutkittavaksi. Toimivaltaisen viranomaisen on kansallisen lainsäädännön mukaisesti ilmoitettava toiminnanharjoittajalle myös käytettävissä olevista oikeussuojakeinoista. Tällaisiin oikeussuojakeinoihin turvautuminen ei estä toimivaltaista viranomaista toteuttamasta torjuntatoimenpiteitä asianmukaisissa tilanteissa, ellei kansallisessa lainsäädännössä muuta säädetä.
      7.   Tätä artiklaa täytäntöön pantaessa ja niiden erityisten torjuntatoimenpiteiden yksilöimiseksi, joita toimivaltaisten viranomaisten on edellytettävä tai toteutettava, osapuolet voivat tarvittaessa arvioida, sisältyykö torjuntatoimenpiteitä jo niiden siviilioikeudellista vastuuta koskevaan kansalliseen lainsäädäntöön.
      8.   Torjuntatoimenpiteet on pantava täytäntöön kansallisen lainsäädännön mukaisesti.
      6 artikla
      Poikkeukset
      1.   Osapuolet voivat kansallisessa lainsäädännössään säätää seuraavista poikkeuksista:

                  a)

                  ylivoimainen este tai force majeure –tilanne; ja

                  b)

                  sotatoimi tai kansalaislevottomuus.

            2.   Osapuolet voivat kansallisessa lainsäädännössään säätää muista tarpeellisiksi katsomistaan poikkeuksista tai lievennyksistä.
      7 artikla
      Määräajat
      Osapuolet voivat kansallisessa lainsäädännössään säätää:

                  a)

                  suhteellisista ja/tai ehdottomista määräajoista, mukaan lukien torjuntatoimiin liittyvien toimenpiteiden määräajat; ja

                  b)

                  sovellettavan määräajan alkamisajankohdasta.

            8 artikla
      Maksujen enimmäismäärät
      Osapuolet voivat kansallisessa lainsäädännössään säätää torjuntatoimenpiteisiin liittyvien korvattavien kustannusten ja maksujen rahamääräisistä rajoista.
      9 artikla
      Takautumisoikeus
      Tällä lisäpöytäkirjalla ei rajoiteta toiminnanharjoittajan takautumisoikeutta toista henkilöä kohtaan eikä oikeutta saada toiselta henkilöltä korvausta.
      10 artikla
      Rahavakuus
      1.   Osapuolet säilyttävät oikeuden säätää kansallisessa lainsäädännössään rahavakuudesta.
      2.   Osapuolten on käytettävä 1 kappaleessa tarkoitettua oikeuttaan kansainväliseen oikeuteen perustuvien oikeuksiensa ja velvollisuuksiensa mukaisesti ottaen huomioon pöytäkirjan johdanto-osan kolme viimeistä kappaletta.
      3.   Lisäpöytäkirjan voimaantulon jälkeen järjestettävän ensimmäisen pöytäkirjan osapuolten kokouksena toimivan osapuolten konferenssin on kehotettava sihteeristöä laatimaan kattava tutkimus, jossa käsitellään muun muassa seuraavia asioita:

                  a)

                  rahavakuusmekanismeja koskevat yksityiskohtaiset säännöt;

                  b)

                  arvio tällaisten mekanismien ympäristöllisistä, taloudellisista ja sosiaalisista vaikutuksista erityisesti kehitysmaissa; ja

                  c)

                  asianmukaisten rahavakuuksia tarjoavien elinten yksilöinti.

            11 artikla
      Valtioiden vastuu kansainvälisen oikeuden vastaisista teoista
      Tämä lisäpöytäkirja ei vaikuta niihin yleisen kansainvälisen oikeuden mukaisiin valtioiden oikeuksiin ja velvollisuuksiin, jotka koskevat valtioiden vastuuta kansainvälisen oikeuden vastaisista teoista.
      12 artikla
      Täytäntöönpano ja suhde siviilioikeudelliseen vastuuseen
      1.   Osapuolten on kansallisessa lainsäädännössään säädettävä vahinkoihin liittyvistä säännöistä ja menettelyistä. Tämän velvoitteen täytäntöönpanemiseksi osapuolten on säädettävä torjuntatoimenpiteistä tämän lisäpöytäkirjan mukaisesti, ja ne voivat tarvittaessa:

                  a)

                  soveltaa voimassa olevaa kansallista lainsäädäntöään, mukaan lukien soveltuvin osin siviilioikeudellista vastuuta koskevat yleiset säännöt ja menettelyt;

                  b)

                  soveltaa tai kehittää erityisesti tätä tarkoitusta varten siviilioikeudellista vastuuta koskevia sääntöjä ja menettelyjä; tai

                  c)

                  soveltaa tai kehittää yhdistelmää edellä mainituista.

            2.   Jotta osapuolet säätäisivät kansallisessa lainsäädännössään riittävistä säännöistä ja menettelyistä 2 artiklan 2 kappaleen b alakohdassa tarkoitettuihin vahinkoihin liittyvien aineellisten tai henkilökohtaisten vahinkojen siviilioikeudellisesta korvausvastuusta, osapuolten on:

                  a)

                  sovellettava edelleen voimassa olevaa yleistä siviilioikeudellista vastuuta koskevaa lainsäädäntöään;

                  b)

                  laadittava ja sovellettava erityisesti tähän tarkoitukseen liittyvää siviilioikeudellista lainsäädäntöä; tai

                  c)

                  kehitettävä ja sovellettava yhdistelmää edellä mainituista tai jatkettava sen soveltamista.

            3.   Edellä 1 ja 2 kappaleen b ja c alakohdassa tarkoitettua siviilioikeudellista vastuuta koskevaa lainsäädäntöä laatiessaan osapuolien on tarpeen mukaan käsiteltävä muun muassa seuraavia asioita:

                  a)

                  vahingot;

                  b)

                  vastuun edellytykset, mukaan luettuina ankara vastuu ja tuottamukseen perustuva vastuu;

                  c)

                  tarvittaessa vastuun kanavoiminen;

                  d)

                  oikeus nostaa kanteita.

            13 artikla
      Arviointi ja seuranta
      Pöytäkirjan osapuolten kokouksena toimivan osapuolten konferenssin on tarkasteltava tämän lisäpöytäkirjan tehokkuutta viisi vuotta sen voimaantulon jälkeen ja sen jälkeen joka viides vuosi edellyttäen, että osapuolet ovat toimittaneet uudelleentarkastelua edellyttäviä tietoja. Uudelleentarkastelu on suoritettava pöytäkirjan 35 artiklassa tarkoitetun tarkistus- ja seurantamenettelyn puitteissa, elleivät tämän lisäpöytäkirjan osapuolet muuta päätä. Ensimmäiseen uudelleentarkasteluun sisältyy 10 ja 12 artiklan tehokkuuden uudelleentarkastelu.
      14 artikla
      Pöytäkirjan osapuolten kokouksena toimiva osapuolten konferenssi
      1.   Yleissopimuksen 32 artiklan 2 kappaleen mukaisesti pöytäkirjan osapuolten kokouksena toimivan osapuolten konferenssi toimii tämän lisäpöytäkirjan osapuolten kokouksena.
      2.   Pöytäkirjan osapuolten kokouksena toimivan osapuolten konferenssin on tarkasteltava säännöllisesti tämän lisäpöytäkirjan täytäntöönpanoa ja tehtävä valtuuksiensa rajoissa päätöksiä sen tehokkaan täytäntöönpanon edistämiseksi. Sen on suoritettava sille tässä lisäpöytäkirjassa ja soveltuvin osin pöytäkirjan 29 artiklan 4 kappaleen a ja f alakohdassa määrätyt tehtävät.
      15 artikla
      Sihteeristö
      Tämän lisäpöytäkirjan sihteeristönä toimii yleissopimuksen 24 artiklalla perustettu sihteeristö.
      16 artikla
      Yleissopimuksen ja pöytäkirjan suhde
      1.   Tällä lisäpöytäkirjalla täydennetään pöytäkirjaa, mutta ei muuteta sitä.
      2.   Tämä lisäpöytäkirja ei vaikuta osapuoltensa oikeuksiin ja velvollisuuksiin, jotka perustuvat yleissopimukseen ja pöytäkirjaan.
      3.   Ellei tässä lisäpöytäkirjassa toisin määrätä, yleissopimuksen ja pöytäkirjan määräykset koskevat soveltuvin osin myös tätä lisäpöytäkirjaa.
      4.   Tämä lisäpöytäkirja ei vaikuta osapuolen kansainvälisen oikeuden mukaisiin oikeuksiin ja velvollisuuksiin, sanotun kuitenkaan rajoittamatta 3 kappaleen soveltamista.
      17 artikla
      Allekirjoittaminen
      Tämä lisäpöytäkirja on avoinna allekirjoittamista varten Yhdistyneiden kansakuntien päämajassa New Yorkissa 7 päivästä maaliskuuta 20116 päivään maaliskuuta 2012.
      18 artikla
      Voimaantulo
      1.   Tämä lisäpöytäkirja tulee voimaan yhdeksäntenäkymmenentenä päivänä sen päivän jälkeen, jona neljäskymmenes pöytäkirjan osapuoliin kuuluvan valtion tai alueellisen taloudellisen yhdentymisen järjestön ratifioimis-, hyväksymis- tai liittymiskirja on talletettu.
      2.   Sellaisen valtion tai alueellisen taloudellisen yhdentymisen järjestön osalta, joka ratifioi tai hyväksyy tämän lisäpöytäkirjan tai liittyy siihen sen jälkeen, kun 1 kappaleessa tarkoitettu neljäskymmenes liittymisasiakirja on talletettu, tämä lisäpöytäkirja tulee voimaan yhdeksäntenäkymmenentenä päivänä siitä päivästä, jona asianomainen valtio tai alueellisen taloudellisen yhdentymisen järjestö on tallettanut ratifioimis-, hyväksymis- tai liittymiskirjansa tai sinä päivänä, jona pöytäkirja tulee asianomaisen valtion tai taloudellisen yhdentymisen järjestön osalta voimaan, mikäli tämä tapahtuu myöhemmin.
      3.   Edellä 1 ja 2 kappaleen soveltamiseksi taloudellisen yhdentymisen järjestön tallettamaa asiakirjaa ei oteta huomioon tämän järjestön jäsenvaltioiden tallettamien asiakirjojen lisäksi.
      19 artikla
      Varaumat
      Tähän lisäpöytäkirjaan ei saa tehdä varaumia.
      20 artikla
      Irtisanoutuminen
      1.   Osapuoli voi irtisanoutua tästä lisäpöytäkirjasta milloin tahansa kahden vuoden kuluttua siitä päivästä, jona lisäpöytäkirja on tullut kyseisen osapuolen osalta voimaan, ilmoittamalla siitä kirjallisesti tallettajalle.
      2.   Edellä tarkoitettu irtisanoutuminen tulee voimaan vuoden kuluttua siitä päivästä, jona tallettaja on vastaanottanut irtisanoutumista koskevan ilmoituksen tai ilmoituksessa mainittuna myöhempänä ajankohtana.
      3.   Osapuolen, joka irtisanoutuu pöytäkirjasta sen 39 artiklan mukaisesti, katsotaan irtisanoutuneen myös tästä lisäpöytäkirjasta.
      21 artikla
      Todistusvoimaiset tekstit
      Tämän lisäpöytäkirjan alkuperäiskappale, jonka arabian-, englannin-, espanjan-, kiinan-, ranskan- ja venäjänkieliset tekstit ovat yhtä todistusvoimaisia, talletetaan Yhdistyneiden kansakuntien pääsihteerin huostaan.
      TÄMÄN VAKUUDEKSI allekirjoittaneet, siihen asianmukaisesti valtuutettuina, ovat allekirjoittaneet tämän lisäpöytäkirjan.

         TEHTY Nagoyassa viidentenätoista päivänä lokakuuta vuonna kaksituhattakymmenen.


title: Neuvoston päätös (EU) 2017/730, annettu 25 päivänä huhtikuuta 2017, Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen tekemisestä

text:
               26.4.2017

               FI

               Euroopan unionin virallinen lehti

               L 108/1

         NEUVOSTON PÄÄTÖS (EU) 2017/730,
   annettu 25 päivänä huhtikuuta 2017,
   Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan toisen alakohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvosto valtuutti 15 päivänä heinäkuuta 2013 komission aloittamaan vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan mukaiset neuvottelut tiettyjen muiden Maailman kauppajärjestön jäsenten kanssa Kroatian tasavallan unioniin liittymisen vuoksi.

               (2)

               Komissio on käynyt neuvotteluja neuvoston antamien neuvotteluohjeiden mukaisesti.

               (3)

               Neuvottelut on saatettu päätökseen, ja Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehty sopimus, jäljempänä ’sopimus’, parafoitiin 12 päivänä heinäkuuta 2016.

               (4)

               Sopimus allekirjoitettiin unionin puolesta 25 päivänä marraskuuta 2016 neuvoston päätöksen (EU) 2016/1995 (2) mukaisesti sillä varauksella, että sopimuksen tekeminen saatetaan myöhemmin päätökseen.

               (5)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehty sopimus unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on oikeus antaa sopimuksessa tarkoitettu ilmoitus unionin puolesta osoitukseksi siitä, että unioni suostuu sitoutumaan sopimukseen (3).
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä huhtikuuta 2017.

            Neuvoston puolesta

            Puheenjohtaja

         I. BORG

      (1)  Euroopan parlamentti hyväksyi sopimuksen tekemisen 15 päivänä maaliskuuta 2017.

      (2)  Neuvoston päätös (EU) 2016/1995, annettu 11 päivänä marraskuuta 2016, Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen allekirjoittamisesta Euroopan unionin puolesta (EUVL L 308, 16.11.2016, s. 1).

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

31998D0471

98/471/EY: Komission päätös, tehty 16 päivänä heinäkuuta 1998, neuvoston päätöksellä 92/481/ETY hyväksytyn sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevan toimintasuunnitelman ensisijaisten alojen vahvistamisesta (Karolus-ohjelma) (tiedoksiannettu numerolla K(1998) 2012) (ETA:n kannalta merkityksellinen teksti)

Virallinen lehti nro L 208 , 24/07/1998 s. 0062 - 0066

KOMISSION PÄÄTÖS,tehty 16 päivänä heinäkuuta 1998,neuvoston päätöksellä 92/481/ETY hyväksytyn sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevan toimintasuunnitelman ensisijaisten alojen vahvistamisesta (Karolus-ohjelma) (tiedoksiannettu numerolla K(1998) 2012) (ETA:n kannalta merkityksellinen teksti) (98/471/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sisämarkkinoiden toteuttamiseksi tarvittavan yhteisön lainsäädännön täytäntöönpanosta vastaavien kansallisten virkamiesten vaihtoa jäsenvaltioiden hallintojen välillä koskevasta toimintasuunnitelmasta 22 päivänä syyskuuta 1992 tehdyn neuvoston päätöksen 92/481/ETY (1), sellaisena kuin se on muutettuna Euroopan parlamentin ja neuvoston päätöksellä N:o 889/98/EY (2), ja erityisesti sen 5 artiklan kuudennen luetelmakohdan,sekä katsoo, ettäedellä mainitussa päätöksessä 92/481/ETY säädetään, että komissio päättää sen 10 artiklassa tarkoitettua komiteaa kuultuaan vuosittain vaihto-ohjelmaan kuuluvista ensisijaisista aloista,kyseiset alat on vahvistettava vuodelle 1998,ensisijaisten alojen vahvistaminen liittyy läheisesti monien eri toimenpiteiden täytäntöönpanoon sisämarkkinoiden toteuttamiseksi Euroopan yhteisön perustamissopimuksen 7 a artiklan määräysten mukaisesti,virkamiesvaihdon tarkoituksena on edistää lähentymistä sekä yhteisön säädösten tulkinnan että täytäntöönpanon osalta,Karolus-ohjelmalla ei ole vaikutusta yhteisön muihin vaihto-ohjelmiin, joita ovat esimerkiksi Matthaeus (3) tullialalla, Fiscalis (4) välillisen verotuksen alalla, Grotius (5) oikeusalalla sekä Odysseus (6), Oisin (7), Falcone (8) ja Stop (9) sisäasioiden alalla, jatässä päätöksessä säädetyt toimenpiteet ovat toimintasuunnitelmasta tehdyn päätöksen 92/481/ETY 10 artiklassa tarkoitetun komitean lausunnon mukaiset,ON TEHNYT TÄMÄN PÄÄTÖKSEN:1 artikla Varainhoitovuonna 1998 pätöksen 92/481/ETY 5 artiklan kuudennessa luetelmakohdassa tarkoitetut ensisijaiset alat ovat seuraavat:- Farmaseuttiset tuotteet ja eläinlääkkeet (virkamiehet, jotka vastaavat lääketuotteita koskevien toimilupien myöntämisestä ja niiden valvonnasta, mukaan lukien lääketieteellisten tietojenkäsittelyn etäyhteysverkoston luominen, joka takaa tietotekniikan turvallisuuden ja luottamuksellisuuden kyseisiä tietoja vaihdettaessa; hyvistä tuotantotavoista ja valmistajien tarkastuksista neuvoston direktiivin 75/319/ETY (10) mukaisesti vastaava henkilöstö; lääkevalmisteiden markkinoiden valvontaa harjoittava henkilöstö ja etenkin virallisten valvontalaboratorioiden henkilöstö),- julkiset hankinnat (hallinnollisissa yksiköissä työskentelevät virkamiehet, jotka vastaavat hankintapäätösten tekemisestä tapauksissa, joihin liittyvät summat ovat vähintään neuvoston direktiiveissä 92/50/ETY (11), 93/36/ETY (12), 93/37/ETY (13) ja 93/38/ETY (14) mainittujen kynnysarvojen suuruisia, sekä riippumattomien hallintoelimien virkamiehet, joilla on kyseisiä julkisia hankintoja koskevien sopimusten tekomenettelyihin liittyviä organisointi-, tarkistus- tai valvontatehtäviä tai jotka kehittävät koulutustoimia, jotka liittyvät näiden järjestelmien täytäntöönpanon nykytilaan tai niiden kehittämiseen julkisten hankintojen alalla),- neuvoston asetuksessa (EY) N:o 3881/94 (15) tarkoitettujen tiettyjen kaksikäyttötuotteiden ja -tekniikoiden viennin valvonta, rajoittamatta kuitenkaan maanpuolustukseen liittyvien luottamuksellisten tietojen suojaa koskevien kansallisten säädösten soveltamista (virkamiehet, jotka vastaavat vientilupien myöntämisestä ja valvonnasta),- kulttuuriesineiden viennin valvonta [virkamiehet, jotka vastaavat vientilupien myöntämisestä ja valvonnasta silloin, kun tulliviranomaiset eivät vastaa kyseisestä valvonnasta (neuvoston asetus (ETY) N:o 3911/92 (16) ),- huumausaineiden esiasteiden valmistuksen, markkinoille saattamisen, tuonnin ja viennin valvonta silloin, kun valvonnasta ovat vastuussa muut kuin tulliviranomaiset (kyseisten tuonti- ja vientilupien myöntämisestä ja valvonnasta vastuussa olevien hallintoelinten henkilökunta (neuvoston direktiivi 92/109/ETY (17) ja neuvoston asetus (ETY) N:o 3677/90 (18); komission asetus (ETY) N:o 3769/92 (19)),- luonnonvaraisen eläimistön ja kasviston uhanalaisten lajien kansainvälistä kauppaa koskevalla yleissopimuksella (CITES) suojeltujen eläin- ja kasvilajien tuonnin ja viennin valvonta (neuvoston asetus (EY) N:o 338/97 (20)) (toimivaltaisten, tuonti- ja vientilupien myöntämisestä vastaavien hallintoelinten henkilökunta),- eläinlääkintä (henkilöt, jotka vastaavat elävien eläinten ja eläintuotteiden valvonnasta maatiloilla, markkinoilla, eläinalkuperää olevien tuotteiden tuotanto-, jalostus- ja varastointitiloissa sekä rajatarkastusasemilla ja niiden laboratorioiden henkilöstö, jotka osallistuvat näiden tarkistusten toteuttamiseen osana kansanterveyden, eläinten terveyden tai eläinten hyvinvoinnin suojelua ja noudattaen kotieläinjalostukseen ja eläinten tunnistamiseen liittyviä sääntöjä (21),- yhdenmukaisuuden arviointi ja markkinoiden valvonta (henkilöt, jotka vastaavat leluista annetun neuvoston direktiivin 88/378/ETY (22), sellaisena kuin se on muutettuna direktiivillä 93/68/ETY (23), henkilökohtaisista suojalaitteista annetun neuvoston direktiivin 89/686/ETY (24), sellaisena kuin se on muutettuna neuvoston direktiiveillä 93/68/ETY ja 93/95/ETY (25) sekä Euroopan parlamentin ja neuvoston direktiivillä 96/58/EY (26), mittausvälineistä annetun neuvoston direktiivin 90/384/ETY (27), sellaisena kuin se on muutettuna direktiivillä 93/68/ETY, pienjännitteisistä sähkölaitteista annetun neuvoston direktiivin 73/23/ETY (28), sellaisena kuin se on muutettuna direktiivillä 93/68/ETY, sähkömagneettisesta yhteensopivuudesta annetun neuvoston direktiivin 89/336/ETY (29), sellaisena kuin se on muutettuna direktiiveillä 92/31/ETY (30) ja 93/68/ETY, räjähdysvaarallisissa tiloissa käytettäväksi tarkoitetuista laitteista ja turvajärjestelmistä annetun Euroopan parlamentin ja neuvoston direktiivin 94/9/EY (31), lääkinnällisistä apuvälineistä annetun neuvoston direktiivin 93/42/ETY (32), kaasulaitteista annetun neuvoston direktiivin 90/396/ETY (33), sellaisena kuin se on muutettuna direktiivillä 93/68/ETY ja paineastioista annetun Euroopan parlamentin ja neuvoston direktiivin 97/23/EY (34) täytäntöönpanosta sekä kemikaaleja, rauhanomaiseen käyttöön tarkoitettuja räjähteitä, koneita, moottoriajoneuvoja ja huvialuksia koskevien direktiivien täytäntöönpanosta ja henkilöt, jotka vastaavat erilaisten laaduntarkkailuun liittyvien asiakirjojen täytäntöönpanosta),- elintarvikkeet (virkamiehet, jotka vastaavat virallisesta elintarvikkeiden tarkastuksesta elintarvikkeiden virallista tarkastusta koskevien neuvoston direktiivien 89/397/ETY (35) ja 93/99/ETY (36) mukaisesti, erityisesti neuvoston direktiivissä 93/43/ETY (37) säädetyn elintarvikehygienian valvonnan alalla),- kasvinsuojelu (virkamiehet, jotka vastaavat kasvien ja kasvituotteiden kunnon tarkastuksesta tuotantopaikalla ja tuotaessa yhteisön alueelle sekä virkamiehet, jotka vastaavat kasvinsuojelutuotteiden hyväksymisestä ja valvonnasta sekä siementen laadusta vastaavat virkamiehet) (neuvoston direktiivit 77/93/ETY (38), 91/414/ETY (39), 76/895/ETY (40), 86/362/ETY (41), 86/363/ETY (42) ja 90/642/ETY (43), neuvoston asetus (ETY) N:o 2092/91 (44), neuvoston direktiivit 66/400/ETY (45), 66/401/ETY (46), 66/402/ETY (47), 66/403/ETY (48), 66/404/ETY (49), 69/208/ETY (50), 70/457/ETY (51), 70/458/ETY (52), 91/682/ETY (53), 92/33/ETY (54) ja 96/34/ETY (55);- pankit, vakuutusyhtiöt, arvopaperipörssit ja arvopapereiden yhteissijoituslaitokset (kyseisten laitosten tarkastuksesta vastaavien elinten henkilöstö),- rahoitusjärjestelmän käytön estäminen rahanpesutarkoituksiin (virkamiehet, jotka vastaavat neuvoston direktiivin 91/308/ETY (56) täytäntöönpanosta),- väärentäminen ja laiton valmistus (virkamiehet, jotka valvovat teollis- ja tekijänoikeuksia koskevan yhteisön lainsäädännön asianmukaista soveltamista sisämarkkinoilla (57),- kuluttajien suojelu seuraavilla aloilla: yleinen tuoteturvallisuus, kulutusluotot, valmismatkat, kuluttajien taloudelliset edut ja oikeusturva,- henkilötietojen suojelu (virkamiehet, jotka vastaavat kansallisten määräysten soveltamisen valvonnasta Euroopan parlamentin ja neuvoston direktiivin 95/46/EY (58) mukaisesti),- jäsenvaltioiden välisten jätekuljetusten hallinnointi,- maantiekuljetukset (henkilöt, jotka vastaavat erityisesti työolosuhteita ja teknisiä seikkoja koskevien asetusten täytäntöönpanosta ja tehokkaasta soveltamisesta),- merikuljetukset: satamatarkastajien suorittamat tarkastukset sen varmistamiseksi, että alukset ovat kansainvälisten meriturvallisuutta ja ympäristönsuojelua koskevien sääntöjen mukaisia (neuvoston direktiivi 95/21/EY (59),- ilmakuljetukset (henkilöt, jotka vastaavat lentoliikenteen harjoittajien toimilupia (neuvoston asetus (ETY) N:o 2407/92 (60)), liikennöintioikeuksia (neuvoston asetus (ETY) N:o 2408/92 (61)), lentokenttäverkkoja, huolintapalveluita ja ilmailun turvallisuutta (neuvoston asetus (ETY) N:o 3922/91 (62)) ja erityisesti ohjaamohenkilöstön lupakirjojen myöntämistä koskevien asetusten täytäntöönpanosta ja tehokkaasta soveltamisesta (neuvoston direktiivi 91/670/ETY (63)) sekä kolmansien maiden ilma-alusten valvonnasta,- sisämarkkinoihin liittyvien tilasto-ohjelmien toiminta (jäsenvaltioiden väliseen tavaroiden ja palveluiden kauppaan liittyvät alakohtaiset ohjelmat) (neuvoston asetus (ETY) N:o 3330/91 (64)),- kilpailu (virkamiehet, jotka vastaavat kartelleihin, määrääviin markkina-asemiin ja sulautumiin liittyvien kilpailusääntöjen laatimisesta ja soveltamisesta),- televiestintä (kansalliset sääntelyelinten virkamiehet, jotka vastaavat kussakin jäsenvaltiossa televiestintää koskevien kansallisten markkinoiden sääntelystä (65)),- audiovisuaaliset palvelut, etenkin Euroopan parlamentin ja neuvoston direktiivin 97/36/EY täytäntöönpano (muutetaan televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annettua neuvoston direktiiviä 89/552/ETY) (66),- henkilöiden vapaa liikkuvuus (virkamiehet, jotka vastaavat tutkintotodistusten tunnustamisesta ja oleskelulupien myöntämisestä henkilöille, joihin sovelletaan yhteisön oikeutta, sosiaaliturvaan liittyvistä seikoista sekä vapaan liikkuvuuden periaatteiden soveltamista kansallisen julkishallinnon ensisijaisilla aloilla, joita ovat koulutus, kansanterveys, rauhanomaisia tarkoituksia palveleva tutkimus, valtion liikelaitokset, työsuojelutarkastajat ja valtion työvoimaviranomaiset),- työoikeus (virkamiehet, jotka vastaavat työoikeutta koskevien direktiivien (67) täytäntöönpanosta ja soveltamisen valvonnasta, miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen, uralla etenemiseen ja työoloissa (neuvoston direktiivi 76/207/ (68)) sekä sosiaaliturvaa koskevissa kysymyksissä (neuvoston direktiivi 79/7/ETY (69) mukaan luettuna työsuojelutarkastajat,- työterveyden ja -turvallisuuden suojelu (virkamiehet, jotka vastaavat neuvoston direktiivin 89/391/ETY (70) ja muiden yksittäisten direktiivien täytäntöönpanosta),- neuvoston direktiivin 83/189/ETY (71) täytäntöönpano (virkamiehet, jotka vastaavat kansallisten teknisten määräysluonnosten ennakolta ilmoittamiseen liittyvästä tietojenvaihtojärjestelmästä),- tavaroiden vapaan liikkuvuuden periaatteesta yhteisössä poikkeavia kansallisia toimenpiteitä koskevan tietojenvaihtomenettelyn luomisesta tehdyn Euroopan parlamentin ja neuvoston päätöksen 3052/95/EY täytäntöönpano (virkamiehet, jotka vastaavat päätöksen mukaisia toimenpiteitä koskevien ilmoitusten yhteensovittamisesta) (72)- kemialliset tuotteet (virkamiehet, jotka vastaavat vaarallisten aineiden markkinoille saattamisesta (73), uusista vaarallisista aineista ilmoittamisesta, vaarallisten kemikaalien vienti- ja tuontisäännöstelystä (74) ja olemassa olevien aineiden muodostamien vaarojen valvonnasta (75),- bioteknologia (virkamiehet, jotka vastaavat geneettisesti muunnetuista organismeista koostuvien tai niitä sisältävien tuotteiden ympäristöhyvksymismenettelystä tai tieteellistä neuvontaa/riskinarviointia koskevista näkökohdista (76)),- ilmakehää saastuttavien aineiden valvonta (virkamiehet, jotka vastaavat nestemäisten polttoaineiden, haihtuvien orgaanisten yhdisteiden ja otsonikerrosta kuluttavien aineiden valmistuksen, markkinoille saattamisen ja maastaviennin valvonnasta (77).2 artikla Komission päätöksen 93/10/ETY (78) 5 artiklan 1 kohdan mukaisesti tehty hakemus, joka on hyödyllinen yhteisön sisämarkkinalainsäädännön soveltamisen kannalta, voidaan hyväksyä osallistumaan ohjelmaan, vaikka se ei kuulu 1 artiklassa mainittuihin ensisijaisiin aloihin, jos kyseisellä alalla ei ole vastaavaa yhteisön virkamiesvaihto-ohjelmaa.3 artikla Tämä päätös tulee voimaan kolmantena päivänä sen julkaisemisesta Euroopan yhteisöjen virallisessa lehdessä.Tätä päätöstä sovelletaan 28 päivästä huhtikuuta 1998.Tehty Brysselissä 16 päivänä heinäkuuta 1998.Komission puolestaMario MONTIKomission jäsenVIITTEET(1) EYVL L 286, 1.10.1992, s. 65.(2) EYVL L 126, 28.4.1998, s. 6.(3) Neuvoston päätös 91/34/ETY, tehty 20 päivänä kesäkuuta 1991, tullivirkamiesten ammatillista koulutusta koskevasta yhteisön toimintaohjelmasta (Matthaeus-ohjelma), EYVL L 187, 13.7.1991, s. 41.(4) Euroopan parlamentin ja neuvoston päätös N:o 888/98/EY, tehty 30 päivänä maaliskuuta 1998, sisämarkkinoiden välillisen verotuksen järjesteliä vahvistavan yhteisön toimintaohjelman (Fiscalis-ohjelma) hyväksymisestä, EYVL L 126, 28.4.1988, s. 1.(5) EYVL L 287, 8.11.1996, s. 3 (Grotius: Yhteinen toiminta, 28 päivältä lokakuuta 1996, jonka neuvosto on hyväksynyt oikeusalalla toimivien tuki- ja vaihto-ohjelmasta).(6) EYVL L 99, 31.3.1998, s. 2 (Odysseus: Yhteinen toiminta, 19 päivältä maaliskuuta 1998, jonka neuvosto on hyväksynyt turvapaikka- ja maahanmuuttopolitiikan sekä ulkorajojen ylittämisen aloilla toteutettavaan koulutus-, vaihto- ja yhteistyöohjelman perustamisesta).(7) EYVL L 7, 10.1.1997, s. 5. (Oisin: Yhteinen toiminta, 20 päivältä joulukuuta 1996, jonka neuvosto on hyväksynyt poliisi- ja tulliviranomaisten sekä muiden rikosten torjunnasta vastaavien viranomaisten välistä henkilöstövaihtoa ja koulutusta sekä näiden viranomaisten välistä yhteistyötä koskevasta yhteisestä ohjelmasta).(8) EYVL L 99, 31.3.1998, s. 8 (Falcone: Yhteinen toiminta, 19 päivältä maaliskuuta 1998, jonka neuvosto on hyväksynyt järjestäytyneen rikollisuuden torjunnasta vastaaville henkilöille tarkoitetun vaihto-, koulutus- ja yhteistyöohjelman perustamisesta).(9) EYVL L 322, 12.12.1996, s. 7 (Stop: Yhteinen toiminta, 29 päivältä marraskuuta 1996, jonka neuvosto on hyväksynyt ihmisillä käytävän kaupan ja lasten seksuaalisen hyväksikäytön torjunnasta vastaavien henkilöiden kannustus- ja vaihto-ohjelman perustamisesta).(10) EYVL L 147, 9.6.1975, s. 13.(11) EYVL L 209, 24.7.1992, s. 1.(12) EYVL 199, 9.8.1993, s. 1.(13) EYVL L 199, 9.8.1993, s. 54.(14) EYVL L 199, 9.8.1993, s. 84.(15) EYVL L 367, 31.12.1994, s. 1.(16) EYVL L 395, 31.12.1992, s. 1.(17) EYVL L 370, 19.12.1992, s. 76.(18) EYVL L 357, 20.12.1990, s. 1.(19) EYVL L 383, 29.12.1992, s. 17.(20) EYVL L 61, 3.3.1997, s. 1.(21) Erityinen eläinlääkintäohjelma otetaan vuonna 1998 mukaan Karolus-ohjelmaan, sillä maatalousasioista vastaavan PO VI:n on talousarvioon liittyvien syiden vuoksi vaikeaa järjestää seitsemättä eläinlääkärien vaihto-ohjelmaa.(22) EYVL L 187, 16.7.1988, s. 1.(23) EYVL L 220, 30.8.1993, s. 1.(24) EYVL L 399, 30.12.1989, s. 18.(25) EYVL L 276, 9.11.1993, s. 11.(26) EYVL L 236, 18.9.1996, s. 44.(27) EYVL L 189, 20.7.1990, s. 1.(28) EYVL L 77, 26.3.1973, s. 29.(29) EYVL L 139, 23.5.1989, s. 19.(30) EYVL L 126, 12.5.1992, s. 11.(31) EYVL L 100, 19.4.1994, s. 1.(32) EYVL L 169, 12.7.1993, s. 1.(33) EYVL L 196, 26.7.1990, s. 15.(34) EYVL L 181, 9.7.1997, s. 1.(35) EYVL L 186, 30.6.1989, s. 23.(36) EYVL L 290, 24.11.1993, s. 14.(37) EYVL L 175, 19.7.1993, s. 1.(38) EYVL L 26, 31.1.1997, s. 20.(39) EYVL L 230, 19.8.1991, s. 1.(40) EYVL L 340, 9.12.1976, s. 26.(41) EYVL L 221, 7.8.1986, s. 37.(42) EYVL L 221, 7.8.1986, s. 43.(43) EYVL L 350, 14.12.1990, s. 71.(44) EYVL L 198, 22.7.1991, s. 1.(45) EYVL 125, 11.7.1966, s. 2290/66.(46) EYVL 125, 11.7.1966, p. 2298/66.(47) EYVL 125, 11.7.1966, s. 2309/66.(48) EYVL 125, 11.7.1966, s. 2320/66.(49) EYVL 125, 11.7.1966, s. 2326/66.(50) EYVL L 169, 10.7.1969, s. 3.(51) EYVL L 225, 12.10.1970, s. 1.(52) EYVL L 225, 12.10.1970, s. 7.(53) EYVL L 376, 31.12.1991, s. 21.(54) EYVL L 157, 10.6.1992, s. 1.(55) EYVL L 157, 10.6.1992, s. 10.(56) EYVL L 166, 28.6.1991, s. 77.(57) EYVL L 336, 23.12.1994, s. 213; neuvoston direktiivi 89/104/ETY, EYVL L 40, 11.2.1989, s. 1; neuvoston asetus (EY) N:o 40/94, EYVL L 11, 14.1.1994, s. 1; neuvoston asetus (ETY) N:o 1768/92, EYVL L 182, 2.7.1992, s. 1; neuvoston asetus (EY) N:o 2100/94, EYVL L 227, 1.9.1994, s. 1; Euroopan parlamentin ja neuvoston asetus (EY) N:o 1610/96, EYVL L 198, 8.8.1996, s. 30; neuvoston direktiivi 87/54/ETY, EYVL L 24, 27.1.1987, s. 36; neuvoston direktiivi 91/250/ETY, EYVL L 122, 17.5.1991, s. 42; neuvoston direktiivi 93/83/ETY, EYVL L 248, 6.10.1993, s. 15; Euroopan parlamentin ja neuvoston direktiivi 96/9/EY, EYVL L 77, 27.3.1996, s. 20.(58) EYVL L 281, 23.11.1995, s. 31.(59) EYVL L 157, 7.7.1995, s. 1.(60) EYVL L 240, 24.8.1992, s. 1.(61) EYVL L 240, 24.8.1992, s. 8.(62) EYVL L 373, 31.12.1991, s. 4.(63) EYVL L 373, 31.12.1991, s. 21.(64) EYVL L 316, 16.11.1991, s. 1.(65) EYVL L 199, 29.7.1997, s. 32.(66) EYVL L 202, 30.7.1996, s. 60.(67) Neuvoston direktiivi 75/129/ETY, EYVL L 48, 22.2.1975, s. 29, s. 32; neuvoston direktiivi 77/187/ETY, EYVL L 61, 5.3.1977, s. 26; neuvoston direktiivi 80/987/ETY, EYVL L 283, 20.12.1980, s. 23; neuvoston direktiivi 91/383/ETY, EYVL L 206, 29.7.1991, s. 19; neuvoston direktiivi 91/533/ETY, EYVL L 288, 18.10.1991; neuvoston direktiivi 92/56/ETY, EYVL L 245, 26.8.1992, s. 3; neuvoston direktiivi 93/104/EY, EYVL L 307, 13.12.1993, s. 18; neuvoston direktiivi 94/33/EY, EYVL L 216, 20.8.1994, s. 12; neuvoston direktiivi 94/45/EY, EYVL L 254, 30.9.1994, s. 64; Euroopan parlamentin ja neuvoston direktiivi 96/71/EY, EYVL L 18, 21.1.1997, s. 1.(68) EYVL L 39, 14.2.1976, s. 40.(69) EYVL L 86, 10.1.1979, s. 24.(70) EYVL L 183, 29.6.1989, s. 1.(71) EYVL L 109, 26.4.1983, s. 8.(72) EYVL L 321, 30.12.1995 s. 1.(73) Neuvoston direktiivi 67/548/ETY, EYVL L 196, 16.8.1967.(74) Neuvoston asetus (ETY) N:o 2455/92, EYVL L 251, 29.8.1992, s. 1.(75) Neuvoston asetus (ETY) N:o 793/93, EYVL L 84, 5.4.1993, s. 1.(76) Neuvoston direktiivi 90/220/ETY, EYVL L 117, 8.5.1990, s. 15.(77) Neuvoston direktiivi 85/210/ETY, EYVL L 96, 3.4.1985, s. 25; neuvoston direktiivi 93/12/ETY, EYVL L 74, 27.3.1993, s. 81 ja Euroopan parlamentin ja neuvoston direktiivi 94/63/EY, EYVL L 365, 31.12.1994, s. 24. Neuvoston asetus (EY) N:o 3093/94, EYVL L 333, 22.12.1994, s. 1.(78) EYVL L 8, 14.1.1993, s. 17.